དེ་ཡིན་དུས་ང་ཚོའི་མི་རྒན་པ་དང་བསམ་ཤེས་ཅན་རྣམས་ཀྱིས་འབྲེལ་ཡོད་སོ་སོ་ལ་ཁ་ཏ་བསླབ་བྱ་གནང་སྟེ།གཉེན་སྒྲིག་བྱེད་སྟངས་ཀྱི་ལུགས་སྲོལ་ངན་པ་འདི་མདོ་སྨད་པའི་ནང་ལ་དར་ཁྱབ་མི་འགྲོ་བའི་ཐད་འབད་བརྩོན་བྱ་དགོས་པ་གལ་ཆེན་པོ་འདུགགལ་སྲིད་དཔལ་འབྱོར་ཕྲན་བུ་ཡོད་པ་ཡིན་ན་གཉེན་སྒྲིག་སྐབས་བག་མེད་ལོངས་སྤྱོད་ཀྱིས་ཆུད་ཟོས་སུ་མི་གཏོང་བར།དེས་མ་རྩ་བྱས་ནས་ཁྱིམ་ཚང་གསར་པ་དེའི་འཚོ་བ་དང་དཔལ་འབྱོར་ཡར་རྒྱས་གཏོང་ཐབས་བྱ་དགོས།ང་ཚོ་བོད་མི་རིགས་ལ་དཔལ་འབྱོར་མེད་པའི་དཀའ་ངལ་མ་གཏོགས་དཔལ་འབྱོར་མངས་དྲགས་པའི་དཀའ་ངལ་གཏན་ནས་མེད།རང་གི་དཔལ་འབྱོར་ཡར་རྒྱས་བཏང་བ་དེའི་ཐོག་ནས་བྱུང་ན།སྤྱི་པ་དང་རྒྱ་ཆེ་ས་ལ་ཕན་ཐོགས་ཡོད་པའི་ལས་དོན་ཞིག་སྒྲུབ་ཐུབ་པ་བྱུང་ན་དཔལ་འབྱོར་ཡོད་པས་གོ་ཆོད་པ་རེད།མ་འོངས་པར་འདིའི་ཐད་གཟབ་གཟབ་བྱ་དགོས་པ་གལ་ཆེན་པོ་རེད་ཅེས་དེ་རིང་རྣམ་པ་ཚོ་བརྒྱུད་ནས་དྲན་གསོ་བྱེད་འདོད་བྱུང༌།